Greek Legal Document

Category: 388

Content:
4. ΝΟΜΟΣ υπ’ αριθ. 928 της 10/18 Νοεμ. 1943 Περί παροχής συντάξεως εις τους τραυματισθέντας κατά την διάρκειαν του τελευταίου πολέμου επικούρους και επιτάκτους του πολεμικού ναυτικού. Άρθρ.1.-1.Εις τας διατάξεις του Ν. 4667/1930 «περί καταστάσεως παθόντων Αξιωματικών και Υπαξιωματικών του Πολεμικού Ναυτικού», ως ούτος ετροποποιήθη και υπό τας προϋποθέσεις τούτου υπάγονται οι παθόντες κατά την διάρκειαν του τελευταίου πολέμου ένεκα πολεμικών πράξεων επίκουροι και επίτακτοι του Πολεμικού Ναυτικού. Ούτοι απολαύουσιν απάντων των ευεργετημάτων της Πολεμικής Καταστάσεως πλην του δικαιώματος προαγωγής, θεωρούνται δε φέροντες τον βαθμόν οι μεν επίκουροι εκείνον ον έφερον κατά την επιστράτευσίν των οι δε επίτακτοι τον τοιούτον των βαθμοφόρων του Πολεμικού Ναυτικού προς ον αντιστοιχούσιν. 2.Πάσα τυχόν ληφθείσα παρά του Δημοσίου διαφορά ή απολαυή δια τον χρόνον καθ’ ον συντρέχουν αι αποδοχαί της πολεμικής καταστάσεως συμψηφίζεται. Άρθρ.2.-Η ισχύς του παρόντος Νόμου, συντακτικού χαρακτήρος και περιεχομένου, άρχεται από της δημοσιεύσεώς του εις την Εφημερίδα της Κυβερνήσεως. Βλ. και άρθρ. 9 Ν.Δ. 1294/1942 (ανωτ. σελ. 217), ως και άρθρ. 82 Α.Ν. 1852/1951 (ανωτ. σελ. 59). Σελ.261 Συντάξεις Πληρωμάτων Επιτάκτων Πλοίων 29.Δ.ε.4